text: 20.07.2008 09:00 | Видян 47892 пъти | Гласували 9
  Преди броени дни СЛАВА получи информация, че скандалната фолкфурия Галена приватизирала заглавие на песен от завърналата се неотдавна в Пайнер певица Силвия. За да разберем какво се случва, веднага се свързахме с
  ядосаната изпълнителка.
  Разкажете какво се случва между Вас и Галена...
  Нямам идея защо Галенчето е решила да изплагиатства героинята на песента ми, при положение, че 4 месеца преди това публично обявих, че имам песен След 12, която ще даде заглавие на деветия ми самостоятелен албум. Мисля, че е въпрос на морал, но аз не й се сърдя. Тя води по-интензивен начин на живот от мен. Заглавието на песента много й подхожда - всички знаем какво прави тя след 12...
  И какво прави тя след 12?
  Ами пее, разбира се. Вие какво си помислихте?!
  Имали ли сте проблеми с Галена преди това да се случи?
  Нямам никакви допирни точки с въпросната госпожица, а проблеми още по-малко.
  Как възнамерявате да действате след неприятната случка?
  Смятам да дам живот на моята песен След 12. Вие сами ще имате възможност да прецените кое парче е по-въздействащо.
  Чувствате ли се изолирана от т. нар. голямо семейство на Пайнер, в което сте и Вие, и Галена?
  Не се чувствам изолирана, защото нямам поводи за това. Веднага ще ви дам и примери: през зимата се снимах във всички празнични телевизионни програми на Планета и Планета Фолк. Заснех пет видеоверсии, а също така реализирах и музикалния видеофилм Наздравица от Силвия, който излезе на DVD и включва 10 нови видеоклипа по песните от албума ми Закъсняла
  прошка. Месец преди това взех участие и на мегаконцерта Шест години Планета ТВ в зала 1 на НДК. Така че в никакъв случай не бих могла да се чувствам изолирана. Имам прекрасни отношения с моите продуценти от фирма Пайнер - Мария и Митко Димитрови.